เงินเฟ้อ “จีน” เดือนธ.ค. ขยายตัว 1.8% เซ่นราคาอาหารพุ่ง
“จีน” เปิดตัวเลขเงินเฟ้อเดือนธ.ค. ปรับตัวขึ้น 1.8% หลังราคาอาหารพุ่ง
“จีน” เปิดตัวเลขเงินเฟ้อเดือนธ.ค. ปรับตัวขึ้น 1.8% หลังราคาอาหารพุ่ง
12 ม.ค. 2566

สำนักงานสถิติแห่งชาติจีน (NBS) รายงานในวันนี้ (12 ม.ค.) ว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ปรับตัวขึ้น 1.8% ในเดือนธ.ค. เมื่อเทียบเป็นรายปี ซึ่งดีดตัวขึ้นจากระดับ 1.6% ในเดือนพ.ย.
ทั้งนี้ดัชนี CPI เดือนธ.ค.ของจีนปรับตัวขึ้นสอดคล้องกับที่นักวิเคราะห์ในโพลสำรวจของสำนักข่าวรอยเตอร์คาดการณ์ว่าจะปรับตัวขึ้น 1.8% โดยได้แรงหนุนจากการพุ่งขึ้นของราคาอาหาร แม้ว่าอุปสงค์ภายในประเทศชะลอตัวลงอันเนื่องมาจากกิจกรรมทางเศรษฐกิจที่อ่อนแอในเดือนธ.ค.
ส่วนดัชนี CPI ตลอดปี 2565 ปรับตัวขึ้น 2% เมื่อเทียบกับปี 2564 ซึ่งสูงกว่าเป้าหมายที่รัฐบาลจีนกำหนดไว้ที่ 3%
นอกจากนี้ NBS ระบุว่า ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน ปรับตัวลง 0.7 ในเดือนธ.ค. เมื่อเทียบเป็นรายปี ซึ่งเป็นการปรับตัวลงติดต่อกันเดือนที่ 3 แต่น้อยกว่าในเดือนพ.ย.ที่ปรับตัวลง 1.3%
สำหรับดัชนี PPI ตลอดปี 2565 ปรับตัวขึ้น 4.1%